Sondag 20 Februarie 2022 - 'N GEMEENTE IN AFRIKA VIR DIE HELE WÊRELD
Sondag 20 Februarie 2022
Waaroor gaan vandag se erediens?
"Dit, en diegene wat jou naaste is"
In hierdie erediens word daar gefokus op dit wat vir ons elkeen afsonderlik belangrik is, asook ons verhoudings wat vir mekaar belangrik is.
​Dit wat naby aan jou is (sekere sake is vir ander meer belangrik as vir jou), asook jou naaste.
Tema: Dit, en diegene wat jou naaste is.
Ek wil self wys hoe groot U Koninkryk is, Here. Maar ek kort U leiding, en U lyding, om my te red.
Red my van 'n lewe waar ek altyd U wil wil wys, en gee my die geestelike volwassenheid om U Koninkryk deur ander te sien.
Ek wil nie meer self wys nie, maar ek wil sien, dit wat naaste aan my is, naaste aan my naaste is, en dit wat U my daardeur leer – daaroor wil ek verbaas en nederig staan. Daarvoor wil ek U verheerlik.
Loflied: Lied 209:1
Nee, die Skrif sê: "Naby jou is die woord, in jou mond en in jou hart." En hierdie woord is die boodskap van die geloof, en dit is wat ons verkondig: As jy met jou mond bely dat Jesus die Here is, en met jou hart glo dat God Hom uit die dood opgewek het, sal jy gered word. Met die hart glo ons, en ons word vrygespreek; en met die mond bely ons, en ons word gered.
Die Skrif sê tog: "Niemand wat in Hom glo, sal teleurgestel word nie." "Niemand nie!" Dit maak dus geen verskil of 'n mens 'n Jood of 'n Griek is nie, want dieselfde Here is Here van almal, en Hy seën almal wat Hom aanroep, ryklik, want elkeen wat die Naam van die Here aanroep, sal gered word.
​Maar hoe kan 'n mens Hom aanroep as jy nie in Hom glo nie? En hoe kan jy in Hom glo as jy nie van Hom gehoor het nie? En hoe kan jy van Hom hoor sonder iemand wat preek? En hoe kan iemand preek as hy nie gestuur is nie? Daar staan ook geskrywe: "Hoe wonderlik klink die voetstappe van dié wat die goeie boodskap bring."
ROMEINE 10:8‭-‬15 AFR83
Vandag se erediens gaan vir jou 'n wereld oopmaak om die Bybel te verstaan. As ek vandag se erediens kan opsom in twee stellings, is dit as volg:
1. Daar is dinge of sake wat naby is aan jou hart.
2. Daar is dinge wat naby is aan jou naaste hart, maar nie joune nie.
Die vraag is waarom dit belangrik is:
Want elkeen van ons sien onsself as die held in ons eie lewens, of ons sien onsself as die god van ons eie lewens. Het jy die afgelope week dalk besluit om iets te doen wat jy geweet het verkeerd is? Waarom?
Dit was vir een van twee redes:
1. Jy wou die rol uitspeel van die held in die groot wereld, en dit het sekere implikasies. Die implikasies is dat omdat die held altyd probeer om 'n sekere rol te vertolk, hy of sy voorspelbaar optree.
2. Jy wou eerder god wees.
Meeste gelowiges sukkel met die eerste een. Ons almal wil die held van ons eie lewens wees. Daarom die Ou Testament. Jare gelede het ek 'n boek gelees wat hierdie gedagtes mooi wil opsom. Dit gaan oor die eerste 12 hoofstukke van die Ou Testament. Dit gaan oor die amfiteater van die lewe. Die teoloog leef vanuit die veronderstelling dat die eerste 12 hoofstukke van die Ou Testament al die basiese menslike emosies en optredes vir die antieke mens wou leer.
Vandag wil ek in groot nederigheid nog een byvoeg:
Die res van die Ou Testament wil ons leer hoe om elkeen 'n held te wees.
Die afgelope paar maande het ek twee kursusse begin doen oor skryfwerk. Een van Alan Sorkin, en die ander van David Mamet. Albei is wenners van groot internasionale pryse vir die skryf van draaiboeke vir films en die verhoog.
Hieruit kan ek agterkom dat die beste verhale een is waarin ons sien hoe die held 'n aanvanklike uitdaging het, en dat die res van daardie verhaal gaan daaroor om daardie uitdaging te oorkom. Dis in alle gevalle 'n uiterlike en voorspelbare uitdaging. Maar al hoe daardie uitdaging oorkom kan word, is deur die held wat sy of haar eie interne uitdaging rondom die groter uitdaging oorkom. Oorkom jouself, en jy kan die groter uitdaging oorkom.
En daarin le die uitdaging vir hoe ons die Bybel lees. Ons lees dit telke male net as 'n boek wat vir ons wys wie God is, maar soms moet ons dit lees as 'n bron van hoop vir wie die mens kan wees op hierdie groen planeet.
Daar is so baie gevalle in die Ou Testament waar ons sien hoe hierdie held se reis uitgebeeld word:
Samuel; Sy ma kan nie kinders he nie, maar haar man se ander vrou kan kinders kry. As ons haar sien as 'n heldin kan ons vinnig agterkom dat haar innerlike stryd of uitdaging nie is om nie kinders te kan he nie. Dis omdat sy gespot word deur haar man se ander vrou. Sy wil dus haar sosiale stand in haar familie verbeter. Maar om daardie uiterlike uitdaging van bespotting te oorkom, moet sy die innerlike uitdaging oorkom van nie versorg word nie. Indien sy Samuel sal opgee vir diens in die tempel, sal sy kan se dat sy wel 'n kind het, maar dat sy hom nie fisies kan versorg nie.
En daardie kort verhaal is 'n film. Dit kan selfs 'n mini-reeks wees. Enige drie paragrawe in die Bybel kan 'n film wees. Jy moet dit net reg lees.
Simson is 'n goeie voorbeeld. Dawid. Salomo. En dan ook die dissipels in die Nuwe Testament.
Jesus sien hulle as die helde wat die evangelie verkondig, maar elkeen van hulle se opdrag is anders, want hulle is anders.
As ons hierdie idee in Paulus se geval plaas, sien ons duidelik dat hy geroep is vir 'n ander uitdaging as die res.
Hy is 'n Jood, en verpes die heidene. Hy gee nie om vir hulle nie. Sy uiterlike uitdaging van die evangelie aan heidene verkondig, kan net oor kom word deur sy innerlike uitdaging. Wat is sy innerlike uitdaging - Hy glo hy is altyd reg.
Dis eers wanneer Paulus besef dat hy nie altyd reg is nie, dat hy deel van 'n span kan word, met sy eie unieke bydrae. Dis eers daarna dat hy die potensiaal in ander raak sien. Dis eers dan dat hy nie meer die god van sy eie lewe is nie.
Kom ons sing saam: Lied 255:1,2
Ons antwoord met die 12 artikels van die geloofsbelydenis:
wat gely het onder Pontius Pilatus, gekruisig is, gesterf het en begrawe is. Hy het die lyding van die hel ondergaan*.